open-index/open-wikipedia-markdown huggingface dataset:
Florabel Muir

**Florabel Mjur** (, 1889 m. gegužės 6 d. Rok Springsas, JAV – 1970 m. balandžio 27 d. Los Andželas, JAV) – amerikiečių reporterė, spaudai dirbusi apžvalgininkė ir rašytoja. Ji išgarsėjo tuo, kad nuo XX a. 3-iojo iki 7-ojo dešimtmečių visuomenę supažindindavo tiek su Holivudo įžymybių, tiek su nusikaltėlių gangsterių gyvenimu.

## Biografija
F. Mjur gimė kalnakasių miestelyje Rok Springse, Vajominge. Sietle mokėsi Vašingtono universitete, kur studentų laikraštyje dirbo redaktoriaus padėjėja. Baigusi studijas, ji trumpai dirbo mokytoja, o paskui metė šį darbą ir siekė laikraščio reporterės karjeros. Savo profesinę karjerą laikraštyje „The Salt Lake Herald“ ji pradėjo įtikinusi miesto redaktorių sulaužyti tradicijas ir pasamdyti pirmąją žurnalistę moterį. Galiausiai F. Mjur perėjo į „The Salt Lake Tribune“, kur vėl buvo pirmoji jų žurnalistė moteris. Trumpai padirbėjusi kituose laikraščiuose, 1927 m. ji pradėjo dirbti laikraštyje „New York Daily News“ policijos reportere.

1934 m. bandė mesti laikraštininkės karjerą ir tapti grožinės literatūros rašytoja, tačiau gavo darbo pasiūlymą iš laikraščio „New York Post“ ir jį priėmė. Vėliau F. Mjur su vyru išvyko į Holivudą, gavusi pasiūlymą rašyti scenarijus kino kompanijai „Fox“. Jai priskiriamas filmo „Kovojantis jaunimas“ („Fighting Youth“, 1935) scenarijus, šį filmą prodiusavo „Universal Studios“.

Buvusiam F. Mjur redaktoriui iškilus sunkumų aprašyti vieną istoriją Holivude, ji grįžo į „Daily News“ kaip laikraščio korespondentė Los Andžele. Bedirbdama dienraštyje „Daily News“, ji taip pat rašė straipsnius leidiniams „Saturday Evening Post“, „The Los Angeles Mirror“; pradėjo kurti skiltį „Just for Variety“ žurnale „Daily Variety“. Be to, F. Mjur vedė radijo ir televizijos (KFI) laidas.

F. Mjur buvo sužeista, kai 1949 m. liepos 20 d. 3:55 ryto Los Andželo restorane „Sherry’s“ buvo pasikėsinta nušauti mafiozą Mikį Koeną (*Mickey Cohen*). M. Koenui buvo pataikyta į petį. Buvo sužeisti dar trys žmonės, įskaitant M. Koeno parankinį „Nedį“ Herbertą (*„Neddie“ Herbert*), kuris vėliau mirė nuo sužeidimų. F. Mjur atsimušusi kulka kliudė nugarą ir paliko didelę mėlynę. Pirmasis jos impulsas buvo skambinti žurnalui „Mirror“ ir įvykio vieton iškviesti fotografą, o jos vyras šaukė, kad ji pasilenktų. F. Mjur taip pat buvo tapusi M. Koeno patikėtine ir gavusi savo vyro pritarimą palavinti M. Koeno skaitymo įgūdžius ir praplėsti žodyną.

1950 m. ji išleido atsiminimų knygą „Su antrašte „Laiminga“ („Headline Happy“).

F. Mjur buvo ištekėjusi už mėnraščio „The Saturday Evening Post“ žurnalisto Denio A. Morisono (*Denis A. „Denny“ Morrison*). Juodu vaikų neturėjo ir gyveno susituokę iki D. A. Morisono mirties 1966 m. rugsėjo 24 d.

F. Mjur, sulaukusi 80 metų, mirė 1970 m. balandžio 27 d. Los Andžele. Palaidota prie savo vyro Šventojo Kryžiaus kapinėse Los Andželo apygardoje, Kalver Sičio mieste.

## Išnašos
KNM ER 992

**KNM ER 992** – priešistorinio žmogaus žandikaulis, aptiktas 1971 m. Ilerete, šiaurinėje Kenijoje. Žandikaulis priskiriamas *[[Homo ergaster]]* rūšiai, jo amžius siekia 1,5 mln. m.

Žandikaulį aptiko Richard Leakey ir G. Isaac; jis rastas suskilęs į dvi dalis, be priešakinių dantų, dalies kairiojo krumplio. Dantys gana smulkūs. Išlikę abu iltiniai dantys, tačiau kairiajam iš liežuvio pusės trūksta nemažo fragmento. Kokios lyties individui šis žandikaulis priklausė, nenustatyta.

## Išnašos
Lelikava

**Lelikava** (, ) – kaimas pietvakarių Baltarusijoje, 47 km į pietryčius nuo Kobryno, pasienyje su Ukraina.

## Istorija

XIX a. buvo kaimas, Kovelio apskrities Lelikavos valsčiaus centras.

## Šaltiniai
Maciasai

**Maciasai** (, ) – kaimas pietvakarių Baltarusijoje, 18 km į šiaurės rytus nuo Žabinkos.

## Istorija

XIX a. buvo kaimas ir dvaras, Pružanų apskrities Muravjovo valsčiaus centras. XX a. tarpukariu buvo Maciasų valsčius.

## Šaltiniai
Teuliai

**Teuliai** (, ) – kaimas pietvakarių Baltarusijoje, 17 km į šiaurės vakarus nuo Kobryno.

## Istorija

XIX a. buvo dvaras Pružanų apskrities Muravjovo valsčiuje. XX a. tarpukariu buvo Teulių valsčius.

## Šaltiniai
Dante Exum

**Dantė Eksumas** (*Dante Exum*, g. 1995 m. liepos 13 d.) – Australijos krepšininkas, rungtyniaujantis įžaidėjo arba atakuojančiojo gynėjo pozicijoje.

Gimė amerikiečių šeimoje Melburne. Tėvas Sesilis Eksumas – 1982 m. NCAA čempionas, vėliau žaidė Australijoje.

D. Eksumas Atstovavo Melburno Tomo Kero (*Thomas Carr*) koledžo komandai, vėliau Džininderos Ežero koledžo (Kanbera) komandai. 2014 m. Dantė Eksumas penktuoju šaukimu pakviestas NBA naujokų biržoje Jutos „Jazz“ klubo. Tais pačiais metais debiutavo Jutoje, kur praleido 4,5 sezono. Buvo atsarginis žaidėjas, rinkęs vidutiniškai po 5–8 taškus per rungtynes. 2019 m. D. Eksumas, kartu su dar dviem naujokais išmainytas į Klivlando „Cavaliers“ už Džordaną Klarksoną. Žaidė nedaug, parduotas į Hiustono „Rockets“, bet iš ten atleistas.

2021 m. gruodį išvyko į Europą ir prisijungė prie „Barselonos“ klubo. 2022 m. perėjo į Belgrado „Partizan“, kur tapo vienu iš komandos lyderių.

2023 m. liepos 14 d. Eksumas pasirašė sutartį su Dalaso „Mavericks“.

Dantė Eksumas žaidė už Australijos jaunimo rinktines, nacionalinėje komandoje debiutavo 2013 m. Dalyvavo 2014 m. pasaulio čempionate, 2020 m. olimpinėse žaidynėse (iškovojo bronzą).

## Pasiekimai
* Vasaros olimpinės žaidynės: bronza – 2020 m.
* Okeanijos krepšinio čempionatas: 2013 m.
* Ispanijos krepšinio taurė: 2022 m.
* Adrijos lyga: 2023 m.

## Šaltiniai
Dominikos Sandraugos ir Lietuvos santykiai

**Dominikos Sandraugos ir Lietuvos santykiai** – dvišaliai tarptautiniai santykiai tarp Dominikos Sandraugos ir Lietuvos.

Diplomatiniai santykiai tarp Dominikos Sandraugos ir Lietuvos užmegzti 2013 m. spalio 7 d.

Abi šalys yra Jungtinių Tautų narės.

2023 m. pradžioje Lietuvoje gyveno du Dominikos Sandraugos piliečiai. Tarp Lietuvos ir Dominikos yra įsigaliojęs bevizis režimas.

## Santykių istorija
Nėra žinoma apie santykius tarp dviejų šalių iki 2013 m. Diplomatiniai santykiai užmegzti 2013 m. spalio 7 d.

## Ekonominiai santykiai
2018 m. duomenimis, prekybos apyvarta tarp Lietuvos ir Dominikos Sandraugos siekė 59,8 tūkst. eurų.

Prekybos balanse dominuoja eksportas iš Lietuvos į Dominikos Sandraugą.

* Eksportas sudaro 57,1 tūkst. eurų.
* Importas sudaro 2,7 tūkst. eurų.

## Pilietiniai mainai

## Pasiuntinių ir ambasadorių sąrašas
2023 m. duomenimis, nei Lietuva, nei Dominikos Sandrauga nėra viena kitai akreditavusios savo ambasadorių.

## Šaltiniai

## Nuorodos
* Dominikos Sandrauga | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Dzetkavičai

**Dzètkavičai**  (, ) – agromiestelis pietvakarių Baltarusijoje, 35 km į šiaurės vakarus nuo Drohičino.

## Istorija

1740 m. pastatyta cerkvė. XX a. tarpukariu buvo Kobryno apskrities Dzetkavičų valsčiaus centras.

## Šaltiniai
Andrew Tate

**Emoris Endriu Teitas III** (, g. 1986 m. gruodžio 1 d.) – JAV ir Rumunijos verslininkas ir kikboksininkas, kuris Rumunijoje apkaltintas išžaginimu, prekyba žmonėmis ir organizuotos nusikalstamos grupuotės kūrimu siekiant seksualiai išnaudoti moteris.

## Kikbokso karjera
2008 m. lapkritį E. Teitas pripažintas ISKA septintu geriausiu sunkiasvoriu kikboksininku Jungtinėje Karalystėje. 

2009 m. gegužės 6 d. E. Teitas nokautu įveikė Paul Randle ir tapo ISKA Jungtynės Karalystės kikbokso *Cruiserweight* čempionu.

2011 m. E. Teitas tapo ISKA pasaulio kikbokso čempionu (nokautu įveikė Jean-Luc Benoit). 

### Profesionalus rekordas

#### Kikbokso rekordas

#### Mišrių kovos menų rekordas

## Veikla socialiniuose tinkluose
2017 m. E. Teitas sulaukė dėmesio „Twitter“ platformoje už komentarus, kuriuose tvirtino, jog depresija neegzistuoja. E. Teitas taip pat sulaukė dėmesio dėl seksistinių komentarų, kad moterys priklauso vyrui ir negali vairuoti automobilių. 

E. Teitas svečiavosi įvairiose tinklalaidėse, dauguma iškirptų E. Teito komentarų buvo platinami socialiniuose tinkluose. 

2022 m. rugpjūtį E. Teito „Facebook“, „Instagram“, „Tik Tok“, „YouTube“ socialinių tinklų paskyros buvo panaikintos dėl neapykantos kupino, įžeidžiančio turinio. 

## Skandalai ir teistumas
2022 m. gruodžio 29 d. Rumunijos policija suėmė E. Teitą ir jo brolį Tristaną. Broliai buvo apkaltinti žmonių prekyba ir organizuotos nusikalstamos grupuotės kurstymu. Rumunijos policija konfiskavo virš 4 mln. JAV dolerių vertės turtą, įskaitant 15 automobilių, daugiau nei 10 nekilnojamo turto objektų ir keletą prabangių laikrodžių.

2023 m. birželio 20 d. Teitui Rumunijoje pateikti kaltinimai išžaginimu, prekyba žmonėmis ir nusikalstamos grupuotės, kuri užsiėmė moterų išnaudojimu, organizavimu.

## Asmeninis gyvenimas
Vaikystėje E. Teitas žaidė šachmatais ir dalyvavo įvairiuose šachmatų turnyruose. E. Teito tėvas Emoris Endriu Teitas Jaunesnysis – šachmatų tarptautinis meistras. E. Teitas turi brolį Tristaną. 

2022 m. spalį E. Teitas atsivertė į islamą.

## Išnašos
Fidžio ir Lietuvos santykiai

**Fidžio ir Lietuvos santykiai** – dvišaliai tarptautiniai santykiai tarp Fidžio ir Lietuvos.

Diplomatiniai santykiai užmegzti 2014 m. sausio 24 d.

Abi šalys yra Jungtinių Tautų narės.

2023 m. pradžioje Lietuvoje negyveno nė vienas Fidžio pilietis, tačiau 2022 m. buvo išduota viena e-rezidento kortelė Fidžio piliečiui. Taip pat užregistruota, kad 2022 m. į Fidžį gyventi išvyko vienas Lietuvos pilietis.

## Santykių istorija
Lietuva ir Fidžis diplomatinius santykius užmezgė 2014 m. sausio 24 d. Lietuvos nuolatinei atstovei Jungtinėse Tautose ambasadorei Raimondai Murmokaitei ir Fidžio nuolatiniam atstovui Jungtinėse Tautose ambasadoriui Peteriui Tomsonui Niujorke (JAV) pasirašius bendrąjį komunikatą dėl Lietuvos Respublikos ir Fidžio Respublikos diplomatinių santykių užmezgimo. Fidžio Respublika tapo 176 pasaulio ir devinta Ramiojo vandenyno regiono valstybe po Australijos, Naujosios Zelandijos, Samoa, Nauru, Saliamono Salų, Mikronezijos Federacinių Valstijų ir Kiribačio, su kuria Lietuva užmezgė diplomatinius santykius.

2016 m. Lietuvos užsienio reikalų ministerija skyrė 10 tūkst. eurų humanitarinei pagalbai teikti nukentėjusiems nuo tropinio ciklono Vinstono Fidžyje, lėšas pervedant Jungtinių Tautų lyčių lygybės ir moterų įgalinimo padaliniui.

Nuo 2017 m. Lietuva įtraukta į valstybių, kurioms atskrendant į Fidžį netaikomas reikalavimas turėti vizą, sąrašą.

2025 m. Fidžiui akredituotas Lietuvos ambasadorius.

## Ekonominiai santykiai
2018 m. duomenimis, prekybos apyvarta tarp Lietuvos ir Fidžio siekė 140,9 tūkst. eurų. Iš Fidžio importuotų produktų nebuvo.

## Pilietiniai mainai

## Pasiuntinių ir ambasadorių sąrašas
### Lietuvos akredituoti ambasadoriai Fidžiui
* Darius Degutis (nuo 2025 m. balandžio 9 d.)
### Fidžio akredituoti ambasadoriai Lietuvai
2023 m. duomenimis, nei Lietuva, nei Fidžis nėras vienas kitam akreditavę savo ambasadorių.

## Šaltiniai

## Nuorodos
* Fidžis | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (mfa.lt)
Perfekcionizmas (psichologija)

**Perfekcionizmas** ( 'tobulas') – asmenybės bruožas, įsitikinimas, kad būtina siekti nepriekaištingumo ir tobulumo, kartu griežtai vertinant save ir labai rūpinantis tuo, kaip kiti žmonės vertina tave patį. Perfekcionizmas suvoktinas kaip daugiamatė ir daugiasluoksnė asmenybės savybė, ir iš pradžių kai kurie psichologai manė, jog esama daug teigiamų ir neigiamų šio reiškinio atžvilgių. Perfekcionizmas skatina žmones siekti neįgyvendinamų idealų ar netikroviškų tikslų, todėl dažnai atsiranda įvairių prisitaikymo problemų, pavyzdžiui, depresija, nerimas, obsesinis kompulsinis sutrikimas, obsesinis kompulsinis asmenybės sutrikimas ir žema savivertė. Šie prisitaikymo sunkumai neretai kelia mintis bei polinkį žudytis ir skatina vaikų, paauglių ir suaugusiųjų psichologinius, fizinius, socialinius sutrikimus, problemas siekti tolesnių tikslų. Nors objektyvus požiūris į perfekcionizmą gali sumažinti stresą, nerimą ir paniką, Jungtinės Karalystės psichologų Tomaso Karano (*Thomas Curran*) ir Endriu Hilo (*Andrew Hill*) apibendrinti naujausi duomenys rodo, jog šiuolaikinis jaunimas vis dažniau linkęs į perfekcionizmą.

## Išnašos
Lesoto ir Lietuvos santykiai

**Lesoto ir Lietuvos santykiai** – dvišaliai tarptautiniai santykiai tarp Lesoto ir Lietuvos.

Diplomatiniai santykiai užmegzti 2000 m. liepos 20 d.

Abi šalys yra Jungtinių Tautų narės. 2023 m. pradžioje Lietuvoje Lesoto piliečių negyveno, tačiau 2022 m. buvo išduotos kelios vizos Lesoto piliečiams.

## Santykių istorija
Diplomatiniai santykiai tarp dviejų valstybių užmegzti 2000 m. liepos 20 d., tačiau dvišalių susitikimų ministrų ar viceministrų lygiu suorganizuota nėra buvę.

Lesote dirbo tarptautinės misijos „Gydytojai be sienų“ dalyvis logistas Andrius Slavuckis.

### Ekonominiai santykiai
Tarp šalių vystomi minimalūs ekonominiai ryšiai. 2018 m. duomenimis, prekybos apyvarta tarp Lietuvos ir Lesoto siekė 0,6 tūkst. eurų.

Prekybos balanse vyrauja eksportas iš Lietuvos į Lesotą.

* Eksportas sudaro 0,5 tūkst. eur.
* Importas sudaro 0,1 tūkst. eurų.

## Pasiuntinių ir ambasadorių sąrašas
2023 m. duomenimis, nei Lietuva, nei Lesotas nėra vienas kitam akreditavę savo ambasadorių.

## Šaltiniai

## Nuorodos
* Lesotas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
JFK Ventspils

**Ventspilio JFK** – Latvijos futbolo klubas, įkurtas Ventspilyje.

## Istorija
### Apie [[FK Ventspils]]
2021 m. birželio 9 d. UEFA uždraudė „Ventspils“ futbolo klubui ateinančius septynerius metus (t. y. iki 2027/28 m. sezono imtinai) dalyvauti UEFA organizuojamose varžybose už UEFA taisyklių, susijusių su „sukčiavimu, kyšininkavimu ir (arba) korupcija“, pažeidimą ir už „rungtynių ir varžybų sąžiningumo pažeidimus“. Klubo pareigūnams Nikolajui Djakinui ir Adlanui Šiškanovui buvo uždrausta verstis futbolo veika atitinkamai 4 metams ir visam gyvenimui. 

Kaltinimai susiję su 2018 m. liepos mėn. įvykusiomis UEFA Europos lygos atrankos varžybomis prieš Bordo „Žirondins“ futbolo klubą. Teisėjui iš Rusijos Sergejumi Lapočkinu, kuris teisėjavo tose rungtynėse, buvo uždrausta 10 metų verstis futbolo veikla.

FK Ventspils buvo pašalintas iš 2021 m. Virsliga čempionato. Kadangi buvo sužaista mažiau nei pusė čempionato rungtynių, todėl jų rezultatai ir pasiekimai buvo anuliuoti.

### JFK Venstpils
Susidarius tokiai padėčiai ir Ventspilyje belikus profesionalaus futbolo klubo, buvo ieškoma išeičių. Ventspilio futbolo akademijos pagrindu buvo sukurta ekipa, rungtyniavusi Antroje lygoje (Vakarų grupėje).

2023 m. tapo žinoma, kad JFK Ventspils sėkmingai licencijavosi ir rungtyniaus Pirmoje lygoje. Debiutantai liko devintoje vietoje.

2024 m. sezone liko dešimtoje vietoje.

## Apranga
* Namuose žaidžia geltona mėlyna apranga. 

## Pasiekimai
; Pirma lyga (D2)
: būsimas įvykis

## Sezonai
; Pastarųjų metų sezonai

|}

## Treneriai
Komandos vyriausieji treneriai:
*  Igors Kičigins, 2022 m.

## Išnašos

## Nuorodos
* JFK Venstpils facebokk paskyra
* SOCCERWAY
* RSSSF (Čempionai ir sezonai)
* RSSSf (Taurių laimėtojai)
FK Beitar

**FK Beitar** – Latvijos futbolo klubas, įkurtas Spuncieme ().

## Istorija
2008 m. įkurtas futbolo klubas. Žinoma, kad 2022 m. dalyvavo Latvijos futbolo taurės turnyre.

2023 m. „Beitaro“ futbolo klubas sėkmingai licencijavosi ir rungtyniaus Pirmoje lygoje.

## Apranga
; Sportinės aprangos pokyčiai
* Namuose žaidžia raudona mėlyna apranga.

## Pasiekimai
; Pirma lyga (D2)
: būsimas įvykis

## Sezonai

|}

## Treneriai
Komandos vyriausieji treneriai:
*  ?, 2022 m.

## Išnašos

## Nuorodos
* facebook paskyra
* SOCCERWAY 
* FLASHSCORE
* Transfermarkt
* RSSSF (Čempionai ir sezonai)
* RSSSF (Taurių laimėtojai)
Paula Strasberg

**Pola Strasberg** (, gimusi kaip *Pearl Miller*, 1909 m. kovo 8 d. Niujorkas, JAV – 1966 m. balandžio 29 d. Niujorkas, JAV) – amerikiečių teatro aktorė. Ji tapo aktoriaus ir dėstytojo Ly Strasbergo antrąja žmona ir aktorių Džono Strasbergo bei Siuzanos Strasberg motina, taip pat ji buvo Merlinos Monro vaidybos dėstytoja ir patikėtinė.

## Biografija
Gimė kaip Perl Miler (*Pearl Miller*) žydų šeimoje, Brodvėjuje debiutavo 1927 m. suvaidinusi pjesėje „Lopšinė“ („The Cradle Song“). Po dvejų metų ištekėjo už savo pirmojo vyro Hario Steino (*Harry Stein*), su juo išsituokė 1935 m., vaikų juodu neturėjo. Iki 1948 m. suvaidindama spektaklyje „Aš ir Molė“ („Me and Molly“), teatruose ji jau buvo atlikusi daugiau kaip 20 vaidmenų. Iki gyvos galvos būdama Aktorystės studijos narė, kitą dieną po pirmosios santuokos nutraukimo 1935 m. ji ištekėjo už Ly Strasbergo.

Vėliau dėl narystės JAV komunistų partijoje ji buvo įtraukta į juodąjį sąrašą, bet jos vyras šios partijos narys nebuvo ir nesklandumų savo karjeroje nepatyrė. Iki pat Merlinos Monro mirties 1962 m. Pola Strasberg, pakeitusi Natašą Laites, buvo tapusi Merlinos Monro vaidybos dėstytoja ir patikėtine.

Polos Strasberg vaikai, Siuzana Strasberg (1938–1999) ir Džonas Strasbergas (g. 1941 m.), irgi buvo aktoriai. Siuzana savo mamą apibūdino kaip „skanėstų [gamintojos], vaistininkės ir žydės motinos derinį“.

Sulaukusi 57-erių metų, P. Strasberg nuo kaulų čiulpų vėžio mirė 1966 m. balandžio 29 d. Bet Izraelio ligoninėje Manhatane. Palaidota Vestčesterio kalvų kapinėse Heistingso prie Hadsono kaime, Niujorko valstijoje. Liko vyras, du jųdviejų vaikai ir jaunesnioji sesuo Beatrisė (*Beatrice*).

## Nuorodos
* P. Strasberg internetinėje Brodvėjaus duomenų bazėje (*anglų k.*)
* P. Strasberg internetinėje filmų duomenų bazėje (*anglų k.*)

## Išnašos
Day of Defeat

**Day of Defeat** (kartais trumpinamas į **DoD**) – pirmojo asmens šaudyklės žanro kompiuterinis žaidimas, leidžiantis žaisti tik daugelio žaidėjų režime. Iš pradžių buvo „Half-Life“ modifikacija, kurią vėliau įsigijo kompanija „Valve“ ir 2003 m. gegužės 6 d. išleido oficialiai.

Žaidimo veiksmas vyksta Antrojo pasaulinio karo laikais, Europos vakarų fronte. Pasiskirsčius į dvi skirtingas komandas, varžomasi atliekant tam tikras užduotis, pvz. vėliavos parnešimas. Galima rinktis skirtingos klasės karį, kiekvienas iš jų turi skirtingą ginklą.

2005 m. pasirodė naujas žaidimo leidimas – „Day of Defeat: Source“, su naujo varikliuko patobulinimais. 

## Nuorodos

* „Steam“ platformoje

## Išnašos
Amfetaminai

**Amfetaminai** – cheminių junginių klasė, į kurią įeina pats amfetaminas ir jo dariniai. Dauguma amfetaminų pasižymi psichoaktyviosiomis ypatybėmis ir yra dažnai vartojami narkotikai. Kai kurie amfetaminai ribotai taikomi medicinoje gydant aktyvumo ir dėmesio sutrikimą bei narkolepsiją.

Iš amfetamino darinių paminėtini: metamfetaminas, efedrinas, katinonas, metkatinonas, 3,4-metilendioksiamfetaminas (MDA), 3,4-metilendioksimetamfetaminas („ekstazis“), 2,5-dimetoksi-4-bromoamfetaminas (DOB).

## Išnašos
George P. Shultz

**Džordžas Pratas Šulcas** (, 1920 m. gruodžio 13 d. – 2021 m. vasario 6 d.) – amerikiečių ekonomistas, verslininkas, diplomatas ir valstybės veikėjas. Jis ėjo įvairias pareigas vadovaujant dviem skirtingiems respublikonų prezidentams ir yra tik vienas dviejų asmenų, užėmusių keturių skirtingų departamentų vadovų pareigas. Šulcas atliko svarbų vaidmenį formuojant Ronaldo Reigano administracijos užsienio politiką. 1974–1982 m. jis buvo inžinerijos ir paslaugų įmonės „Bechtel Group“ vadovas.

Šulcas gimė Niujorke 1920 m. Baigė Prinstono universitetą ir Antrojo pasaulinio karo metu tarnavo Jungtinių Valstijų jūrų pėstininkų korpuse. Po karo Šulcas Masačusetso technologijos institute (MIT) įgijo pramonės ekonomikos mokslų daktaro laipsnį. 1948–1957 m. dėstė MIT. 1955 m. pradėjo eiti pareigas prezidento Dvaito Eizenhauerio ekonomikos patarėjų taryboje. Baigęs Čikagos universiteto verslo mokyklos dekano pareigas, jis priėmė prezidento Ričardo Niksono paskyrimą Jungtinių Valstijų darbo sekretoriumi. Eidamas šias pareigas, jis įgyvendino Filadelfijos planą statybų rangovams, kurie atsisakė priimti juodaodžius. Tai buvo pirmas kartas, kai federalinė vyriausybė pirmą kartą panaudojo rasines kvotas. 1970 m. jis tapo pirmuoju Valdymo ir biudžeto biuro direktoriumi ir ėjo šias pareigas iki 1972 m. paskyrimo Jungtinių Valstijų iždo sekretoriumi. Eidamas šias pareigas, Šulcas palaikė Niksono šoko politiką, kuri iš dalies siekė atgaivinti silpstančią ekonomiką, panaikinant aukso standartą, ir vadovaujant Breton Vudso sistemos galiojimo pabaigai.

1974 m. Šulcas išėjo iš Niksono administracijos ir tapo Bechtel vykdomuoju direktoriumi. Tapęs šios bendrovės prezidentu ir direktoriumi, jis priėmė prezidento Ronaldo Reigano pasiūlymą eiti JAV valstybės sekretoriaus pareigas. Jis šias pareigas ėjo 1982–1989 m. Šulcas ragino Reiganą užmegzti ryšius su Sovietų Sąjungos lyderiu Michailu Gorbačiovu, o tai lėmė tarptautinių santykių atšilimą tarp JAV ir Sovietų Sąjungos. Jis nepritarė, kad JAV padėtų kontrų sukilėlių grupėms, bandančioms nuversti sandinistus, panaudojant lėšas iš neteisėto ginklų pardavimo Iranui. Ši pagalba paskatino Irano ir kontrų skandalą.

1989 m. Šulcas pasitraukė iš valstybinių pareigų, tačiau išliko aktyvus versle ir politikoje. Jis dirbo neoficialiu Džordžo V. Bušo patarėju ir padėjo suformuluoti Bušo prevencinio karo doktriną.

## Šaltiniai

|-
Gasparų Trakas

**Gasparų Trakas** – buvęs kaimas Panevėžio rajono savivaldybėje, 5 km nuo Piniavos, šiauriau Sanžilės sodų. Buvo prie Panevėžio–Joniškėlio geležinkelio linijos, netoli Linionių miško.

## Šaltiniai
KNM-ER 1805

**KNM-ER 1805** – priešistorinio žmogaus kaukolė, 1973 m. aptikta Koobi Foroje, Kenijoje. Ši kaukolė priskiriama  *[[Homo habilis]]* rūšiai, jos amžius siekia apytikriai 1,7 mln. m.

Kaukolę aptiko Paul Abell; ji rasta suskilusi į tris pagrindines dalis – smegeninę, apatinį ir viršutinį žandikaulius. Smegeninės tūris – 582 cm². Kad kaukolė priklausė suaugusiam individui, liudija išdygę tretieji (protiniai) krūminiai dantys.

Colin Groves ir Vratislav Mazak kaukolę priskyrė *[[Homo ergaster]]* rūšiai, tačiau dabar manoma, kad ji priklausė *Homo habilis* rūšies atstovui. Apie tai sprendžiama iš būdingo prognatizmo, smegeninės formos, ryškios sprandinės keteros.

## Išnašos
Kikboksas

**Kikboksas** () – pilno kontakto kovinė sporto šaka, kurioje pirštines vilkintys varžovai gali mušti ir spardyti basomis kojomis. Dvikovos dažniausiai vyksta bokso ringe su bokso pirštinėmis, dantų apsauga ir trumpomis sportinėmis kelnėmis.

## Kikbokso rūšys

* Karatė ()
* Tekvondo ()
* Sanda ()
* Amerikiečių kikboksas ()
* Savate
* Muay Thai ()
* Lethwei ()

## Istorija
Koviniai sportai, kuriuose buvo kovojama kumščiais ir kojomis, buvo populiarūs senovės Indijoje ir Šumere. XVII a. indų kikboksas paplito pietryčių Azijoje.

Senovės Graikijos olimpinėse žaidynėse vykdavo pankrationo rungtys.

1743 m. išpopuliarėjo pirštinės, jos pradėtos naudoti prancūzų kikbokse.

XX a. Japonijoje pradėtos pirmos dvikovos, reklamuotos kikbokso pavadinimu.

## Taisyklės

### Amerikiečių kikboksas

* Priešininkai kovoja kumščiais ir kojomis, smūgiuojant aukščiau liemens.
* Smūgiai žemiau liemens uždrausti.
* Alkūnių ir kelių smūgiai uždrausti.
* Dvikovos trunka tarp 3-10 raundų po 2 minutes.

### Tarptautinės taisyklės

* Priešininkai kovoja kumščiais, kojomis ir keliais, smūgiuojant aukščiau liemens ir į kojas.
* Smūgiai alkūnėmis uždrausti.
* Dvikovos trunka 3-10 raundų po 2-3 minutes.

### Muay Thai

* Priešininkai kovoja kumščiais, kojomis, keliais ir alkūnėmis, smūgiuojant aukščiau liemens ir į kojas.
* Leidžiama pargriauti priešininką.
* Dvikovos trunka 5 raundus po 3 minutes. 

### Lethwei

* Priešininkai kovoja kumščiais, kojomis, keliais, alkūnėmis ir galvos smūgiais.
* Leidžiama pargriauti priešininką.
* Nokautuotam priešininkui leidžiama tęsti dvikovą.
* Dvikovos trunka 5 raundus po 3 minutes. 

## Išnašos
Lietuvos ir Vanuatu santykiai

**Lietuvos ir Vanuatu santykiai** – dvišaliai tarptautiniai santykiai tarp Lietuvos ir Vanuatu.

Diplomatiniai santykiai užmegzti 2015 m. rugsėjo 28 d.

2021 m. duomenimis, Lietuvoje negyveno nė vienas Vanuatu pilietis. 2019 m. Vanuatu gyveno bent trys Lietuvos piliečiai.

## Santykių istorija
Lietuva ir Vanuatu santykius užmezgė 2015 m. rugsėjo 28 d., Lietuvos užsienio reikalų ministrui Linui Linkevičiui ir Vanuatu užsienio reikalų ministrui Serdžui Vohorui Niujorke pasirašius bendrąjį komunikatą dėl Lietuvos Respublikos ir Vanuatu Respublikos diplomatinių santykių užmezgimo. Vanuatu tapo 181 valstybe, su kuria Lietuva užmezgė diplomatinius santykius.

Tų pačių metų balandžio mėn. per JT Vaikų fondą Lietuva nukentėjusiai nuo tropinio ciklono Vanuatu skyrė 10 tūkst. eurų humanitarinės pagalbos.

Vanuatu yra dirbęs lietuvis Tomas Lamanauskas, kur prisidėjo prie nutiesto pirmo povandeninio ryšių kabelio.

## Ekonominiai santykiai
2018 m. duomenimis, prekybos apyvarta tarp Lietuvos ir Vanuatu siekė 29,9 tūkst. eurų, o iš Vanuatu importuotų produktų nebuvo.

## Pasiuntinių ir ambasadorių sąrašas
2023 m. duomenimis, nei Lietuva, nei Vanuatu nėra viena kitai akreditavusios savo ambasadorių.

## Šaltiniai

## Nuorodos
* Vanuatu | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Klāvs Kramēns

**Klavas Kramenas** (; g. 2000 m. liepos 7 d.) – Latvijos futbolininkas, centro gynėjas.

## Karjera
Profesionalo karjerą pradėjo gimtinėje. Žinoma, kad rungtyniavo JDFS Alberts.

### „Valmieros“ klubas
2017 m. perėjo į „Valmiera“. 2017 m. rungtyniavo Pirmoje lygoje ir tapo šios lygos nugalėtojais. 

2018 m. „Valmiera“ debiutavo aukščiausioje šalies lygoje.

### Jūrmalos „Spartaks“
Nuo 2019 m. priklausė Jūrmalos „Spartaks“. Rungtyniavo aukščiausioje šalies lygoje. 

2021 m. nuomos pagrindais atstovavo Jūrmalos „Noah“, tačiau vasarą šis klubas buvo pašalintas iš Latvijos čempionato.

2023 m. pradžioje tapo žinoma, kad Jūrmalos „Spartaks“ nesieks LFF-A tipo licencijos, o vėliau negavo ir LFF-B tipo licencijos.

Latvijos aukščiausioje lygoje sužaidė 84 rungtynes, per jas pelnė 2 įvarčius.

### DFK Dainava
2023 m. kovo mėn. tapo aišku, kad atstovaus „Dainavos“ klubui.

2023 m. kovo 18 d. pelnė įvartį A lygos rungtynėse prieš „Bangos“ klubą.

2023 m. gegužės 13 d. pasižymėjo įvarčiu A lygos rungtynėse prieš „Riterių“ klubą. Latvis pelnė pirmąjį rungtynių įvartį. Dzūkai sutriuškino varžovus rezultatu 5:0.

### FK Sūduva
2023 m. gruodžio 7 d. paskelbta, kad latvis pasirašė sutartį su Marijampolės „Sūduva“.

2024 m. balandžio 20 d. debiutavo A lygos rungtynėse prieš „Kauno Žalgiris“. Futbolininkas rungtynes pradėjo ant atsarginių suolelio, o į aikštelę buvo mestas 83 min. vietoje Dariušo Stankevičiaus). Kauniečiai nugalėjo varžovus rezultatu 2-1.

### Havnar Bóltfelag (HB)
2025 m. sausio 28 d. tapo žinoma, kad futbolininkas persikėlė į Havnar Bóltfelag (HB) klubą (Farerų salos).

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
Lois Banner

**Loisė Vendlanda Baner** (, g. 1939 m. liepą) – amerikiečių istorikė, profesorė emeritė, keleto knygų apie moteris JAV istorijoje autorė. L. Baner nagrinėja lyčių santykius JAV ir yra viena iš pripažintų šios srities autoritetų.

## Biografija
Baigė Kalifornijos universitetą, turi Europos istorijos magistro laipsnį, Kolumbijos universitete apgynė Amerikos istorijos daktaro laipsnį.L. Baner Čapel Hile, Šiaurės Karolinos universitete ėjo istorijos profesoriaus pareigas. Pietų Kalifornijos universitete dirbo profesore nuo 1983 m. Yra parašiusi daugybę straipsnių apie lyčių santykius JAV. Ji parašė keletą knygų, tarp jų „Amerikos moterys: Kongreso bibliotekos moterų istorijos ir kultūros studijų vadovas JAV“ („American Women: A Library of Congress Guide for the Study of Women’s History and Culture in the United States“), „Elizabeth Cady Stanton: Moterų teisių radikalas“ („Elizabeth Cady Stanton: A Radical for Women’s Rights“) ir „Marilyn Monroe: Aistra ir paradoksas“ („Marilyn Monroe: The Passion and the Paradox“).

Jos darbai telkiasi į moteris, kurios Jungtinių Valstijų kultūrai ir istorijai padarė nemažą įtaką, taip pat į lyčių santykius visuomenėje. L. Baner aktyviai tęsia savo mokslinę veiklą ir iki šiol yra pripažįstama kaip lyčių tyrimų srities autoritetas. 1973 m. Rutgerso universitete ji padėjo surengti Berkšyro moterų istorijos konferenciją. Profesorė L. Baner skaitė paskaitas JAV, Europoje ir Azijoje, Australijoje ir Naujojoje Zelandijoje.

## Rinktiniai darbai
* *Women in Modern America: A Brief History*, 1974. „WorldCat“ duomenimis, knyga turima 1715 bibliotekų
* *Elizabeth Cady Stanton: A Radical for Women’s Rights.* Addison-Wesley Publishers, 1979. Anot „WorldCat“, knyga turima 1990 bibliotekų
* *American Beauty*, Alfred Knopf, 1983. „WorldCat“ duomenimis, knyga turima 1438 bibliotekose
* *Finding Fran: History and Memory in the Lives of Two Women*, Columbia University Press, 1998.
* *In Full Flower: Aging Women, Power, and Sexuality*, Alfred Knopf, 1992.
* *Intertwined Lives: Margaret Mead, Ruth Benedict, and Their Circle*, Alfred Knopf, 2003. Pasak „WorldCat“, knyga turima 911 bibliotekų
* *MM-Personal: From the Private Archive of Marilyn Monroe*, Abrams, 2011. „WorldCat“ duomenimis, knyga turima 238 bibliotekose
* *Marilyn: The Passion and the Paradox*, Bloomsbury USA, 2012: . Anot „WorldCat“, knyga turima 1308 bibliotekose

## Išnašos
Eksmutas (Australija)

**Eksmutas** () – miestas Australijos vakaruose, Vakarų Australijos valstijoje. Eksmuto grafystės centras. Įsikūręs valstijos šiaurės vakarinėje dalyje, Šiaurės Vakarų Kyšulio pusiasalyje, Eksmuto įlankos pakrantėje, apie 1130 km į šiaurę nuo Perto ir 310 km į pietvakarius nuo Karatos. 2806 gyventojai (2021 m.).

Netoli miesto veikia Australijos karinio jūrų laivyno ryšių stotis, rezervinė karinių oro pajėgų bazė, saulės observatorija. Yra Lirmonto oro uostas (oro pajėgų bazės teritorijoje; skrydžiai į Pertą, 2022 m. duomenys), jachtų ir žvejybos uostas, eina kelias į Minilją. Pagrindines pajamas miestas gauna iš turizmo: turistų lankomi netoli Eksmuto esantys gamtos objektai, daugiausia – Ningalu rifas (Pasaulio paveldo paminklas) ir Kyšulio Kalnagūbrio nacionalinis parkas; užsiimama žūkle, stebimi bangininiai rykliai ir kiti jūrų gyvūnai.

1963 m. Australijos ir JAV vyriausybės sutarė dėl ryšių stoties statybos JAV kariniam jūrų laivynui Šiaurės Vakarų Kyšulio pusiasalyje. Tais pačiais metais pradėtas statyti ir Eksmuto miestas. Stoties ir miesto statybos baigtos 1967 m.; dešimtmečio pabaigoje Eksmutas turėjo jau 4300 gyventojų. XX a. paskutiniame dešimtmetyje JAV karinis jūrų laivynas iš Eksmuto pasitraukė, ryšių stotimi liko naudotis tik Australijos karinis jūrų laivynas. 1999 m. miestą nusiaubė atogrąžų ciklonas.

## Šaltiniai
Chafik Tigroudja

**Šafikas Tigrudža** (*Chafik Tigroudja*; g. 1992 m. sausio 16 d.) – alžyriečių kilmės Prancūzijos futbolininkas, saugas. Atstovavo „Panevėžio“ klubui.

## Karjera
Prancūzijos ir Alžyro pilietybes turintis futbolininkas atstovavo „Le Pontet“, Chamois Niort bei „Les Herbiers“ klubams. 2017 m. persikėlė į Kiprą ir rungtyniavo Oroklinio „Alki“. Vėlesniais metais rungtyniavo „Kukesi“ (Albanija). 2019 m. rungtyniavo Azerbaidžane, kur atstovavo „Zira“. Trumpam buvo grįžęs į Pracūziją.. 

2021 ir 2022 m. sezonus rungtyniavo Aktau „Kaspij“ (Kazachstanas).

### FK Panevėžys
2023 m. kovo mėn. žaidėjas tapo FK Panevėžys nariu.

2023 m. kovo 12 d. debiutavo A lygos rungtynėse prieš Riterių klubą. Pasirodė po keitimo 79 minutę ir žaidė iki rungtynių pabaigos.

2023 m. birželio 11 d. pasižymėjo A lygos rungtynėse prieš „Džiugo“ klubą. Panevėžiečiai sutriuškino varžovus rezultatu 4:0.

2023 m. A lygoje sužaidė 33 rungtynes pelnė 3 įvarčius ir atliko 7 rezultatyvius perdavimus. LFF taurėje sužaidė vieneriose rungtynėse prieš Klaipėdos „Neptūną“. Šiame mače pasižymėjo pelnydamas įvartį. UEFA Konferencijų lygos atrankos varžybose rungtyniavo keturiuose susitikimuose. Atstovaudamas „Panevėžys B“ sužaidė penkerias rungtynes Pirmoje lygoje.

2024 m. vasario 8 d. paskelbta, kad futbolininkas palieka klubą.

Nuo 2024 m. atstovavo AC Le Pontet Vedène.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
### su [[FK Panevėžys]]
* **[[A lyga|A lygos]] čempionas**: 2023 m.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Antopalio valsčius

**Antopalio valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Antopalis.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1922 m. spalio 1 d. prijungta dalis Imianino valsčiaus, 1928 m. balandžio 18 d. – dalis Ilasko valsčiaus ir dalis Ziolavos valsčiaus.

|-
| 1877 m. || || 5073 || 357 kiemai  || 8 seniūnijos || 14
|}

## Šaltiniai

* Valsčiaus gyvenvietės (Radzima.net)
Bezdzežo valsčius

**Bezdzežo valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Bezdzežas.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1928 m. balandžio 12 d. prijungtas Vartycko kaimas iš Družylavičų valsčiaus. 1928 m. balandžio 18 d. apsikeista valsčių dalimis su Drohičino valsčiumi.

|-
| 1877 m. || || 5040 || 570 kiemų  || 7 seniūnijos || 19
|}

## Šaltiniai

* Valsčiaus gyvenvietės (Radzima.net)
Drohičino apskritis

**Drohičino apskritis** () – buvęs administracinis-teritorinis vienetas dabartinės Baltarusijos pietvakariuose, priklausęs tarpukario Lenkijai. Centras – Drohičinas.

## Istorija

Apskritis įkurta 1920 m. gruodžio 12 d. iš dalies Kobryno apskrities.

## Suskirstymas

Apskričiai įvairiu metu priklausė 12 valsčių.

## Šaltiniai
Balatos valsčius

**Balatos valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Balata.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. Panaikintas 1928 m. balandžio 18 d., jo teritorija perduota Dzivino valsčiui, Haradzeco valsčiui, Kobryno valsčiui ir Navasiolkų valsčiui.1928 m. balandžio 18 d. 

|-
| 1877 m. || || 2879 || 222 kiemai  || 9 seniūnijos || 15
|}

## Šaltiniai

* Valsčiaus gyvenvietės (Radzima.net)
Drohičino valsčius (reikšmės)

**Drohičino valsčius** gali reikšti:

* dabartinis valsčius Lenkijoje, Palenkės vaivadijoje;
* buvęs valsčius Rusijos imperijos Gardino gubernijoje;
* buvęs valsčius Rusijos imperijos Sedlcų gubernijoje.
Pareča (Pinskas)

**Pareča** (, ) – kaimas pietvakarių Baltarusijoje, 30 km į šiaurės vakarus nuo Pinsko. Apylinkės centras.

## Istorija

XIX a. buvo kaimas, Pinsko apskrities Parečos valsčiaus centras.

## Šaltiniai
Družylavičų valsčius

**Družylavičų valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Družylavičai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1926 m. sausio 1 d. perduotas 1 kaimas Motalio valsčiui. 1928 m. balandžio 12 d. valsčius panaikintas, jo teritorija perduota Bezdzežo valsčiui, Ivanavos valsčiui, Motalio valsčiui ir Parečos valsčiui. 

|-
| 1877 m. || || 2910 || 314 kiemų  || 4 seniūnijos || 12
|}

## Šaltiniai

* Valsčiaus gyvenvietės (Radzima.net)
Dzetkavičų valsčius

**Dzetkavičų valsčius** () – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Dzetkavičai.

## Istorija

Valsčius įkurtas 1928 m. balandžio 18 d. iš dalies Ilasko valsčiaus ir dalies Ziolavos valsčiaus.

## Šaltiniai
Braševičų valsčius

**Braševičų valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Braševičai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1926 m. sausio 1 d. prijungta dalis Imianino valsčiaus ir dalis Valavelio valsčiaus. 1928 m. balandžio 18 d. vėl prijungtos dalys Imianino ir Valavelio valsčių, o Braševičų valsčiaus 1 kaimas perduotas Chomsko valsčiui. 1928 m. spalio 19 d. Valavelio valsčius atkurtas, jam perduodant Braševičų valsčiui anksčiau priskirtas teritorijas.

|-
| 1877 m. || || 3255 || 311 kiemų  || 6 seniūnijos || 11
|}

## Šaltiniai

* Valsčiaus gyvenvietės (Radzima.net)
Ilasko valsčius

**Ilasko valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Ilaskas, kurį laiką – Grušava.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. Panaikintas 1928 m. balandžio 18 d. prijungiant prie Antopalio valsčiaus, Dzetkavičų valsčiaus, Haradzeco valsčiaus ir Padalesės valsčiaus.

|-
| 1877 m. || || 4257 || 388 kiemai  || 11 seniūnijų || 19
|}

## Šaltiniai

* Valsčiaus gyvenvietės (Radzima.net)
Imianino valsčius

**Imianino valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Imianinas, kurį laiką – Aliaksejevičai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1922 m. spalio 1 d. dalis valsčiaus perduota Antopalio valsčiui, 1926 m. sausio 1 d. – Braševičų valsčiui. Imianino valsčius panaikintas 1928 m. balandžio 18 d. prijungiant prie Braševičų valsčiaus ir Chomsko valsčiaus.

|-
| 1877 m. || || 3687 || 307 kiemai  || 7 seniūnijos || 17
|}

## Šaltiniai

* Valsčiaus gyvenvietės (Radzima.net)
Ivanavos valsčius

**Ivanavos valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Ivanava.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1928 m. balandžio 12 d. prijungta dalis Družylavičų valsčiaus, 1928 m. balandžio 18 d. – dalis Varacevičų valsčiaus.

|-
| 1877 m. || || 3620 || 462 kiemai  || 9 seniūnijos || 13
|}

## Šaltiniai

* Valsčiaus gyvenvietės (Radzima.net)
Makranų valsčius

**Makranų valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Makranai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. Panaikintas 1928 m. balandžio 12 d. teritoriją perduodant Malarytos valsčiui ir Velikarytos valsčiui.

|-
| 1877 m. || || 1940 || 150 kiemų  || 3 seniūnijos || 9
|}

## Šaltiniai

* Valsčiaus gyvenvietės (Radzima.net)
Navasiolkų valsčius (Kobrynas)

**Navasiolkų valsčius** (; iki I pasaulinio karo ***Verchalesės valsčius***, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Verchalesė, po I pasaulinio karo – Navasiolkai.

## Istorija

Valsčius įkurtas XIX a. Gardino gubernijoje Verchalesės vardu. Po I pasaulinio karo atiteko Lenkijai ir pervadintas Navasiolkų valsčiumi. 1928 m. balandžio 12 d. prijungta dalis Velikarytos valsčiaus. 1928 m. balandžio 18 d. prijungta dalis Balatos valsčiaus, o dalis Navasiolkų valsčiaus perduota Kobryno valsčiui.

|-
| 1877 m. || || 3345 || 297 kiemai  || 12 seniūnijų || 16
|}

## Šaltiniai

* Valsčiaus gyvenvietės (Radzima.net)
Lelikavos valsčius

**Lelikavos valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Lelikava.

## Istorija

Carmečiu valsčius buvo Voluinės gubernijoje. Po I pasaulinio karo atiteko Lenkijai. 1928 m. balandžio 12 d. dalis valsčiaus perduota Velyka Hlušos valsčiui.

## Šaltiniai
Maciasų valsčius

**Maciasų valsčius** (; iki I pasaulinio karo ***Muravjovo valsčius***, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Maciasai.

## Istorija

Valsčius įkurtas XIX a. Gardino gubernijoje Muravjovo vardu. Po I pasaulinio karo atiteko Lenkijai ir pervadintas Maciasų valsčiumi. Panaikintas 1928 m. balandžio 18 d., jo teritorija perduota Teulių valsčiui ir Žabinkos valsčiui.

|-
| 1877 m. || || 5357 || 460 kiemų  || 25 seniūnijos || 24
|}

## Šaltiniai

* Valsčiaus gyvenvietės (Radzima.net)
Padalesės valsčius

**Padalesės valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Padalesė, kurį laiką – Jaromičai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1928 m. balandžio 18 d. prijungta dalis Ilasko valsčiaus ir dalis Stryhavos valsčiaus, o dalis Padalesės valsčiaus perduota Kobryno valsčiui ir Teulių valsčiui.

|-
| 1877 m. || || 3036 || 279 kiemai  || 14 seniūnijų || 20
|}

## Šaltiniai

* Valsčiaus gyvenvietės (Radzima.net)
Prusko valsčius

**Prusko valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Pruskas, kurį laiką – Čaravačycai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. Panaikintas 1928 m. balandžio 18 d. teritoriją prijungiant prie Kobryno valsčiaus, Teulių valsčiaus ir Žabinkos valsčiaus.

|-
| 1877 m. || || 4605 || 440 kiemų  || 13 seniūnijų || 28
|}

## Šaltiniai

* Valsčiaus gyvenvietės (Radzima.net)
Fedzkavičai

**Fedzkavičai** (, , seniau ***Chvedkavičai***, ) – kaimas pietvakarių Baltarusijoje, 6 km į pietryčius nuo Žabinkos.

## Istorija

XIX a. buvo kaimas Kobryno apskrities Rahoznos valsčiuje.

## Šaltiniai
Valavelio valsčius

**Valavelio valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Valavelis.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1926 m. sausio 1 d. dalis teritorijos perduota Braševičų valsčiui. 1928 m. balandžio 18 d. visas Valavelio valsčius prijungta prie Braševičų valsčiaus, tačiau jau 1928 m. spalio 19 d. atkurtas, jam priskiriant buvusią teritoriją.

|-
| 1877 m. || || 4012 || 319 kiemų  || 12 seniūnijų || 16
|}

## Šaltiniai

* Valsčiaus gyvenvietės (Radzima.net)
Varacevičų valsčius

**Varacevičų valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Varacevičai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1928 m. balandžio 18 d. panaikintas prijungiant prie Drohičino valsčiaus, Ivanavos valsčiaus ir Vosaucų valsčiaus.

|-
| 1877 m. || || 3785 || 354 kiemai  || 7 seniūnijos || 12
|}

## Šaltiniai

* Valsčiaus gyvenvietės (Radzima.net)
Kovylkinas

**Kovylkinas** (, mokš. *Лашма Ош*) – miestas Rusijoje, vakarų Mordovijoje, 84 km į vakarus nuo Saransko, Mokšos kairiajame krante, prie Lašmos žiočių. Rajono centras. Keliai į Saranską, Nižnyj Lomovą, Krasnoslobodską. Geležinkelio stotis prie Maskvos–Samaros linijos. Maisto (duonos, mėsos, aliejaus), elektrotechnikos pramonė. Veikia krašto muziejus. Yra 2 cerkvės. Netoliese – sanatorijų kompleksas „Mokša“.

## Istorija
Dabartinio miesto vietoje stovėjo mokšų gyvenvietė Lašma. Vėliau užimta totorių. XVIII a. pastačius cerkvę pervadinta į Voskresenskaja Lašmą. Priklausė dvarininkams Arapovams. 1892 m. nutiesus geležinkelį, ėmė smarkiai augti. 1919 m. tuometė Arapovo geležinkelio stotis pervadinta į Kovylkiną (geležinkelių komisaro Stepano Kovylkino garbei). Nuo 1940 m. – miesto tipo gyvenvietė, nuo 1960 m. – miestas (prie jo prijungta Voskresenskaja Lašma).

## Šaltiniai
Zbirahų valsčius

**Zbirahų valsčius** (, ) – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Zbirahai.

## Istorija

Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1926 m. sausio 1 d. 1 kaimas perduotas Kosičų valsčiui, 1928 m. balandžio 12 d. Kosičų valsčiui perduota dar dalis valsčiaus. 1928 m. balandžio 18 d. Zbirahų valsčius panaikintas, jo teritorija perduota naujam Žabinkos valsčiui.

|-
| 1877 m. || || 3880 || 310 kiemų  || 7 seniūnijos || 29
|}

## Šaltiniai

* Valsčiaus gyvenvietės (Radzima.net)
Žabinkos valsčius

**Žabinkos valsčius** () – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Žabinka.

## Istorija

Valsčius įkurtas 1928 m. balandžio 18 d. Jam priskirtas visas Siachnovičų valsčius, taip pat dalis Maciasų valsčiaus, Prusko valsčiaus, Rahoznos valsčiaus ir Zbirahų valsčiaus.

## Šaltiniai
Teulių valsčius

**Teulių valsčius** () – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Teuliai.

## Istorija

Valsčius įkurtas 1928 m. balandžio 18 d. iš 4 valsčių dalių – Maciasų valsčiaus, Padalesės valsčiaus, Prusko valsčiaus ir Stryhavos valsčiaus.

## Šaltiniai
Zalesės valsčius

**Zalesės valsčius** () – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Zalesė.

## Istorija

Valsčius įkurtas XIX a. Gardino gubernijoje. Po I pasaulinio karo panaikintas.

|-
| 1877 m. || || 2272 || 264 kiemai  || 6 seniūnijos || 11
|}

## Šaltiniai

* Valsčiaus gyvenvietės (Radzima.net)
Opalės valsčius

**Opalės valsčius** () – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Opalė, kurį laiką – Liadavičai.

## Istorija

Valsčius įkurtas XIX a. Gardino gubernijoje. Panaikintas XIX a. pabaigoje.

|-
| 1877 m. || || 1818 || 133 kiemai  || 3 seniūnijos || 3
|}

## Šaltiniai

* Valsčiaus gyvenvietės (Radzima.net)
Kodorio perėja

**Kodorio perėja** (, ) – kalnų perėja Kaukazo kalnuose, Pagrindiniame kalnagūbryje. Jungia Andžio Koisu aukštupio slėnį (Rusija, Dagestanas) ir Alazanio aukštupio slėnį (Gruzija, Kachetija). Aukštis – 2365 m.

## Šaltiniai
Kovelio apskritis

**Kovelio apskritis** () – buvęs administracinis-teritorinis vienetas dabartinėje šiaurės vakarų Ukrainos teritorijoje. Centras – Kovelis.

## Istorija

Apskritis įkurta 1795 m., nuo 1797 m. priklausė Voluinės gubernijai, buvo gubernijos šiaurės vakaruose. Po I pasaulinio karo 1921 m. atiteko Lenkijos Voluinės vaivadijai.

## Suskirstymas

1913 m. apskrityje buvo 18 valsčių.

## Šaltiniai
Kašyrų apskritis

**Kašyrų apskritis** () – XX a. buvusi tarpukario Lenkijos apskritis Polesės vaivadijoje. Centras – Kašyrų Kaminis.

## Istorija

Apskritis įkurta 1920 m. gruodžio 12 d. iš dalies Kovelio apskrities.

## Suskirstymas

Apskričiai įvairiu metu priklausė 8 valsčiai:

## Šaltiniai
Hannibal Hamlin

**Hanibalas Hamlinas** (, 1809 m. rugpjūčio 27 d. – 1891 m. liepos 4 d.) – JAV teisininkas ir politikas, pirmosios JAV prezidento Abraomo Linkolno kadencijos metu (1861–1865 m.) ėjęs JAV viceprezidento pareigas. Jis buvo pirmasis respublikonų viceprezidentas.

Hamlinas pradėjo savo politinę karjerą kaip demokratas Meino valstijos Atstovų rūmuose, o po to buvo du kartus išrinktas į Jungtinių Valstijų Atstovų rūmus, o vėliau – į Jungtinių Valstijų Senatą. Turėjo tvirtas abolicionistines pažiūras, dėl kurių 1856 metais jis paliko Demokratų partiją ir prisijungė prie naujai suformuotos Respublikonų partijos. 1860 metų JAV prezidento rinkimuose kartu su Abraomu Linkolnu pasiekė pergalę. Nors Hamlinas nebuvo artimas prezidento draugas, tačiau jis ištikimai rėmė pagrindinius Linkolno projektus, įskaitant ir Emancipacijos aktą.

1864 m. rinkimuose Hamliną kaip kandidatą į viceprezidentus pakeitė pietų demokratas Endriu Džonsonas, pasirinktas, kad patrauktų į savo pusę pietų Sąjungos šalininkus. Baigęs kadenciją Hamlinas buvo išrinktas dar dviem kadencijoms Senate ir iki išėjimo į pensiją 1882 m. ėjo JAV ambasadoriaus Ispanijoje pareigas.

## Išnašos
Kodaras

**Kodaras** () – kalnagūbris Rusijoje, Užbaikalėje, Stano kalnyno rytuose, Irkutsko srityje ir Užbaikalės krašte, į šiaurę nuo Baikalo–Amūro magistralės. Šiaurės Mujos kalnagūbrio pratąsa. Ilgis apie 200 km, didžiausias aukštis 3073 m (BAM viršūnė). Vakaruose kalnagūbrį juosia Vitimo upės slėnis, rytuose – Čiaros.

Kodaro kalnus sudaro granitai, gneisai, kristaliniai skalūnai. Viršūnės alpiškos. Yra virš 30 ledynų, kurių bendras plotas – 15 km². Šlaituose iki 1500–1700 m aukščio – miškai, aukščiau – kalnų tundra. Yra akmens anglių ir vario rūdos telkinių (Udokano rūdinis rajonas).

2018 m. įsteigtas Kodaro nacionalinis parkas.

## Šaltiniai
Kodžaelio pusiasalis

**Kodžaelio pusiasalis** () arba ***Bitinijos pusiasalis*** – pusiasalis šiaurės vakarų Turkijoje, Mažosios Azijos pusiasalyje, išsikišęs tarp Juodosios jūros, Bosforo sąsiaurio ir Izmito įlankos (Marmuro jūra). Priešais jį, kitapus Bosforo – Čataldžos pusiasalis. Ilgis 75 km, plotis iki 50 km. Paviršius – kalvota lyguma ir plynaukštė; didžiausias aukštis 537 m.

Auga plačialapių miškai, subtropiniai krūmynai. Pietinė pakrantė – kurortinė zona (Anatolijos rivjera). Pusiasalyje įsikūręs Izmitas, rytų Stambulas (Uskiudaras).

## Šaltiniai